b"\n_START_ARTICLE_\nPredsjedni\xc4\x8dki trofej\n_START_PARAGRAPH_\nPredsjedni\xc4\x8dki trofej (izvorno: Presidents' Trophy) godi\xc5\xa1nja je nagrada NHL-a namijenjena \xe2\x80\x9eprvoplasiranoj mom\xc4\x8dadi regularnog dijela prvenstva\xe2\x80\x9d. Mom\xc4\x8dad koja ostvari najvi\xc5\xa1e bodova ima osiguranu prednost doma\xc4\x87eg leda u svim \xc4\x8detirima serijama doigravanja. Me\xc4\x91utim, samo je u osam navrata najbolja mom\xc4\x8dad prvog dijela sezone podigla Stanleyjev kup od pokretanja Predsjedni\xc4\x8dkog trofeja u sezoni 1985./86._NEWLINE_Najboljoj mom\xc4\x8dadi regularnog dijela prvenstva uru\xc4\x8duje se nagrada od 350,000 USD koja se potom dijeli igra\xc4\x8dima i stru\xc4\x8dnom osoblju. Ako do\xc4\x91e do bodovnog izjedna\xc4\x8denja, primjenjuje se uobi\xc4\x8dajeni postupak odre\xc4\x91ivanja plasmana.\n_START_SECTION_\nPovijest\n_START_PARAGRAPH_\nOd osnutka lige pa sve do pokretanja slu\xc5\xbebene nagrade NHL-a namijenjene prvaku regularne sezone, pobjedni\xc4\x8dka mom\xc4\x8dad imala je za pravo razviti zastavu na krovu dvorane, koja bi obilje\xc5\xbeila taj uspjeh, s natpisom \xe2\x80\x9eNHL League Champions\xe2\x80\x9d."